*Тема.* **Хәйләгә каршы хәйлә**.

*Максат*. “Хәйләгә каршы хәйлә” әкиятен уку. Инсафлы булырга өйрәтү,җылы мөнәсәбәт тәрбияләү. “Бәйрәм ашы – кара каршы” – дигән мәкальне өйрәтү.

*Ярдәмлек*. Мәкаль. “Хәйләгә каршы хәйлә” әкияте.

*Дәрес барышы*.

Тәрбияче “Хәйләгә каршы хәйлә” әкиятен сөйли.

* Балалар, төлке нәрсәне кунакка чакырган?
* Торнаны.
* Нәрсә белән ул аны сыйлаган?
* Кесәл белән сыйлаган.
* Торна кесәлне ашый алганмы?
* Юк, ашый алмаган.
* Әйе балалар,торна кесәлне ашый алмаган,чөнки төлке кесәлне сай тәлинкәгә салып биргән.
* Торна төлкене кунакка чакырып нәрсә белән сыйлаган?
* Борчак белән сыйлаган.
* Нинди савытка салган борчакны?
* Тар авызлы тирән чүлмәккә салган.
* Дөрес балалар,тирән, тар авызлы чүлмәккә борчакны салган да “ашасана, кунагым син мине кесәл белән сыйлаган идең, ник бер дә ашамыйсың?” – дигән.
* Төлке ни өчен ашамаган, балалар?
* Чүлмәккә авызы сыймаган.
* Балалар ни өчен торна төлкене ач калдырган?

Балалар җавабы тыңланыла.

* Бик дөрес балалар. Төлке ничек сыйласа, торна да шулай ук эшләгән. Хәйләкәр төлкене акылга утырткан.
* Балалар, игътибар белән тыңлагыз әле, мин сезгә бер мәкаль әйтәм: “Бәйрәм ашы – кара каршы”.
* Бу мәкаль безнең әкияткә туры киләме?
* Туры килә.
* Дөрес балалар, син кунакны ничек каршы алсаң, алар да сине шулай каршы алырлар.

Әйдәгез бу мәкальне бергә кабатлыйк әле.

Мәкальне балаларга өйрәтү.